
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1290 

29 Ιουνίου 2015 


ΑΠΟΦΑΣΕΙ Σ 

Αριθ. 21775 

Καθορισμός του ύψους της ειδικής αποζημίωσης και 
των οδοιπορικών εξόδων των διοριζόμενων, εφόρων, 
αντιπροσώπων της δικαστικής αρχής, γραμματέων 
κ,λπ. για τη διενέργεια του Δημοψηφίσματος της 5ης 
Ιουλίου 2015, καθώς και του τρόπου καταβολής τους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν. 4023/2011 «Διεύρυνση της άμεσης και συμμε¬ 
τοχικής δημοκρατίας με τη διενέργεια δημοψηφίσμα¬ 
τος» (ΦΕΚ 220Α'), 

β)του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (Π.δ. 63/2005, 
ΦΕΚ 98Α'), 

γ) των άρθρων 68, 108 και 131 του Π.δ/τος 26/2012 
«Κωδικοποίηση σε ενιαίο κείμενο των διατάξεων της 
νομοθεσίας για την εκλογή βουλευτών» (ΦΕΚ 57Α') όπως 
ισχύει, 

δ) των άρθρων 19 και 45 του Ν.4071/2012 «Ρυθμίσεις 
για την τοπική ανάπτυξη, την αυτοδιοίκηση και την απο¬ 
κεντρωμένη διοίκηση Ενσωμάτωση Οδηγίας 2009/50/ 
ΕΚ» (ΦΕΚ 85Α'), 

ε) του άρθρου 49 του Ν. 4262/2014 «Απλούστευση της 
αδειοδότησης για την άσκηση οικονομικής δραστηριό¬ 
τητας» (ΦΕΚ 114Α'), 

στ) του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ Α' 143), 

2. τη με αριθ. 2/56533/0022/10.10.2006 κοινή Υπουργική 
απόφαση των Υπουργείων Οικονομίας - Οικονομικών 
και Μεταφορών - Επικοινωνιών «Καθορισμός χιλιομετρι¬ 
κής αποζημίωσης των μετακινουμένων υπαλλήλων για 
υπηρεσία με ιδιόκτητα μεταφορικά μέσα» (ΦΕΚ 1772 Β'), 

4. την αριθμ. Υ59/16.2.15 «Ανάθεση αρμοδιοτήτων στον 
Αναπληρωτή Υπουργό Οικονομικών Δημήτριο Μάρδα» 
(ΦΕΚ 256/Β/20-02-2015), 

5. το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 


λογισμού τρέχοντος οικονομικού έτους, το ύψος της 
οποίας θα ανέλθει στο ποσό των δέκα εκατομμυρίων 
ευρώ (10.000.000,00 €) περίπου και θα αντιμετωπισθεί 
από πιστώσεις του ΥΠ.ΕΣ. και Δ.Α. (Φορέας 07/130 και 
ΚΑΕ 5262), αποφασίζουμε: 

Αρθρο 1 

Δικαιούχοι Αποζημίωσης και οδοιπορικών εξόδων 

1. Στους διοριζόμενους εφόρους αντιπροσώπων της 
δικαστικής αρχής, αντιπροσώπους της δικαστικής αρ¬ 
χής, αναπληρωτές αυτών, γραμματείς των εφορευτικών 
επιτροπών και διερμηνείς της τουρκικής γλώσσας, για 
τη διενέργεια του Δημοψηφίσματος της 5ης Ιουλίου 
2015, καταβάλλεται αποζημίωση και οδοιπορικά έξοδα, 
σύμφωνα με όσα ορίζονται στα επόμενα άρθρα. 

2. Για τον καθορισμό του χρόνου, για τον οποίο κατα¬ 
βάλλεται ημερήσια αποζημίωση στους αντιπροσώπους 
της δικαστικής αρχής κ.λπ., λαμβάνεται υπόψη ο αριθμός 
των ημερών που είναι απαραίτητες: 

α) Για τη μετάβαση και επιστροφή τους μέσω της 
συντομότερης οδού και 
β) Γ ια την εκπλήρωση των καθηκόντων τους. 

3. Τα καταβαλλόμενα ποσά είναι ακατάσχετα, δεν 
υπόκεινται σε κανενός είδους παρακράτηση, φόρο, ει¬ 
σφορά ή κράτηση υπέρ τρίτων κ.λ.π, δεν υπόκεινται 
σε φορολογία εισοδήματος και δεν συμψηφίζονται με 
οφειλές των δικαιούχων προς το Ελληνικό Δημόσιο ή 
τα ασφαλιστικά ταμεία από οποιαδήποτε αιτία. 

Αρθρο 2 

Καθορισμός Αποζημίωσης 

Στους δικαιούχους αποζημίωσης του προηγούμενου 
άρθρου καταβάλλεται ημερήσια αποζημίωση, ως εξής: 

α. Στους εφόρους αντιπροσώπων της δικαστικής αρ¬ 
χής και στους αναπληρωτές αυτών, καταβάλλεται ποσό 
ενενήντα ευρώ (90,00 €) για κάθε ημέρα απασχόλησης 
β. Στους αντιπροσώπους της δικαστικής αρχής και 
στους αναπληρωτές αυτών καταβάλλεται ποσό εβδομή¬ 
ντα πέντε ευρώ (75,00 €) για κάθε ημέρα απασχόλησης 
γ. Στους δημόσιους ή δημοτικούς υπαλλήλους που 
χρησιμοποιούνται ως διερμηνείς της τουρκικής γλώσ¬ 
σας και στους γραμματείς των εφορευτικών επιτροπών, 
ποσό πενήντα ευρώ (50,00 €) για κάθε ημέρα απασχό¬ 
λησης. 

Άρθρο 3 

Καθορισμός Ημερών Αποζημίωσης 

α. ΕΦΟΡΟΙ ΑΝΤΙΠΡΟΣΩΠΩΝ ΔΙΚΑΣΤΙΚΗΣ ΑΡΧΗΣ 
Στους εφόρους αντιπροσώπων της δικαστικής αρχής, 
καθορίζονται έξι (6) ημέρες απασχόλησης 
Στους αναπληρωτές εφόρους ορίζονται τέσσερις (4) 
ημέρες απασχόλησης, 
β. ΑΝΤΙΠΡΟΣΩΠΟΙ ΤΗΣ ΔΙΚΑΣΤΙΚΗΣ ΑΡΧΗΣ 
ί. Εκτέλεση καθηκόντων δικαιούχων εντός του νομού 
που υπηρετούν. 

Στους αντιπροσώπους της δικαστικής αρχής καθορί¬ 
ζονται τέσσερις (4) ημέρες απασχόλησης 
Στους αναπληρωτές αντιπροσώπων της δικαστικής 
αρχής ορίζονται δύο (2) ημέρες απασχόλησης. 

ϋ. Εκτέλεση καθηκόντων δικαιούχων στους Νομούς 
Αττικής και Θεσσαλονίκης 
Στους αντιπρόσωπους της δικαστικής αρχής που 
ασκούν τα καθήκοντα τους στις εκλογικές περιφέρει¬ 
ες Α' και Β' Αθηνών, Νομού Αττικής, Α' και Β' Πειραιά, 
Α' και Β' Θεσσαλονίκης, καθορίζονται πέντε (5) ημέρες 
απασχόλησης. Στους αναπληρωτές τους ορίζονται δύο 
(2) ημέρες απασχόλησης εκτός από εκείνους οι οποίοι 
δεν υπηρετούν στους νομούς αυτούς ως προς τους 
οποίους ορίζονται τρεις (3) ημέρες 
μι. Εκτέλεση καθηκόντων δικαιούχων εκτός του νομού 
που υπηρετούν. 

Στους αντιπροσώπους της δικαστικής αρχής καθορί¬ 
ζονται πέντε (5) ημέρες απασχόλησης 
Στους αναπληρωτές αντιπροσώπων της δικαστικής 
αρχής ορίζονται τρεις (3) απασχόλησης. 

ίν. Εκτέλεση καθηκόντων δικαιούχων που μετακινού¬ 
νται σε προορισμούς με συγκοινωνιακές δυσχέρειες 
Στους αντιπροσώπους της δικαστικής αρχής που 
ασκούν τα καθήκοντα τους, στα νησιωτικά συμπλέγματα 
των νομών Δωδεκανήσου (εκτός των νησιών Ρόδος και 
Κως) και Κυκλάδων (εκτός των νησιών Σύρου και Νάξου), 
καθώς και στα νησιά Ικαρία του νομού Σάμου, Κύθηρα 
και Αντικύθηρα του νομού Αττικής, Γαύδος του νομού 
Χανίων, Σαμοθράκη του νομού'Εβρου, Θάσος του νομού 
Καβάλας, Ψαρρά και Οινούσες του νομού Χίου, Λήμνος 
και Αγιος Ευστράτιος του νομού Λέσβου, στα νησιά των 
Βορείων Σποράδων (Αλλόνησος, Σκιάθος, Σκόπελος, 
Σκύρος) και των άγονων γραμμών του Ιονίου Πέλαγους, 
καταβάλλεται ημερήσια αποζημίωση για έξι (6) ημέρες 
λόγω συγκοινωνιακών δυσχερειών. Στους αναπληρωτές 
τους οι ημέρες απασχόλησης είναι τρεις (3). 

Ειδικά οι δικαιούχοι αποζημίωσης που υπηρετούν στα 
νησιά Ρόδου, Κω, Σύρου και Νάξου και θα διοριστούν να 
εκτελέσουν καθήκοντα εντός της έδρας τους το ανώτα¬ 
το όριο ημερών απασχόλησης, ορίζεται το αντίστοιχο 
με την παράγραφο β.ί του παρόντος άρθρου. 

ν. Εκτέλεση καθηκόντων γραμματέων των εφορευτι¬ 
κών επιτροπών και διερμηνέων της τουρκικής γλώσσας, 
Στους δημόσιους ή δημοτικούς υπαλλήλους που χρη¬ 
σιμοποιούνται ως διερμηνείς της τουρκικής γλώσσας και 
στους γραμματείς των εφορευτικών επιτροπών, ορίζεται 
μία (1) ημέρα απασχόλησης. 

Αρθρο 4 

Δικαιούχοι προκαταβολής αποζημίωσης και οδοιπορι¬ 
κών εξόδων 

Η ορισθείσα, σύμφωνα με ανωτέρω άρθρα, ημερήσια 
αποζημίωση καθώς και οδοιπορικά έξοδα προκαταβάλ¬ 


λονται στους έφορους των αντιπροσώπων της δικαστι¬ 
κής αρχής, στους αντιπρόσωπους της δικαστικής αρχής 
και στους αναπληρωτές αυτών στις κάτωθι περιπτώσεις: 

α. Στους δικαιούχους που θα ασκήσουν τα καθήκοντά 
τους εκτός του νομού όπου υπηρετούν. 

β. Στους δικαιούχους που θα ασκήσουν τα καθήκοντά 
τους στα νησιωτικά συμπλέγματα της παρ. β.ίν. του 
άρθρου 3 και θα μετακινηθούν εκτός της έδρας που 
υπηρετούν. 

Ειδικά οι δικαιούχοι που υπηρετούν στα νησιά Ρόδου, 
Κω, Σύρου και Νάξου και θα διοριστούν να εκτελέσουν 
καθήκοντα εντός της έδρας τους δεν δικαιούνται οδοι¬ 
πορικά έξοδα και προκαταβολή της ημερήσιας αποζη¬ 
μίωσης. 

γ. Στους δικαιούχους που θα ασκήσουν τα καθήκοντά 
τους εντός του νομού που υπηρετούν στην περίπτωση 
που για τη μετάβαση στο εκλογικό τμήμα απαιτείται 
χρήση ακτοπλοϊκού μέσου. 

Αρθρο 5 

Οδοιπορικά έξοδα αντιπροσώπων δικαστικής αρχής κτλ 

Τα οδοιπορικά έξοδα καλύπτουν τη μετάβαση από 
την έδρα του δικαιούχου στο εκλογικό τμήμα στο οποίο 
καθένας διορίζεται και από εκεί στο αρμόδιο ή στο 
πλησιέστερο πρωτοδικείο ή εφετείο για την παράδοση 
του σάκου με τα εκλογικά έγγραφα, καθώς και τα έξοδα 
επιστροφής στις έδρες τους 
α. Αρμόδια όργανα 

Τα κατ' αποκοπή οδοιπορικά έξοδα και ο χρόνος για 
τον οποίο καταβάλλεται η ημερήσια αποζημίωση, καθο¬ 
ρίζονται, με απόφαση που εκδίδεται ως εξής: 

ί. Για τους εφόρους αντιπροσώπων της δικαστικής 
αρχής, από τους Εισαγγελείς Εφετών. 

ϋ. Για τους αντιπροσώπους της δικαστικής αρχής, από 
τους Εισαγγελείς Πρωτοδικών. 

ίϋ. Για τους αναπληρωτές αντιπροσώπων της δικαστι¬ 
κής αρχής, σε περίπτωση χρησιμοποίησής τους: 

- Από τους Εισαγγελείς Πρωτοδικών, για την απόστα¬ 
ση από την έδρα του αντιπροσώπου μέχρι την έδρα του 
εφόρου και αντίστροφα και 

- Από τους Εφόρους, για την απόσταση από την έδρα 
των Εφόρων μέχρι το εκλογικό τμήμα στο οποίο το¬ 
ποθετήθηκαν. Στην περίπτωση αυτή αν δεν εκδοθεί 
από τους Εφόρους η σχετική απόφαση, οι Εισαγγελείς 
Πρωτοδικών μπορούν να εκδώσουν συμπληρωματική 
απόφαση. 

ίν Γ ια τους διερμηνείς της τουρκικής γλώσσας, από 
τον αρμόδιο Αντιπεριφερειάρχη της έδρας της οικείας 
Περιφερειακής Ενότητας, 
β. Υπολογισμός οδοιπορικών εξόδων 
Γ ια τα οδοιπορικά έξοδα καταβάλλονται: 
ί. Προκειμένου για μετακίνηση με Ι.Χ. επιβατικό αυτο¬ 
κίνητο, ποσό 0,15 ευρώ ανά χιλιόμετρο. 

ϋ. Προκειμένου για μετακίνηση με σιδηρόδρομο και 
λεωφορείο, το αντίτιμο του εισιτηρίου μειωμένο μετά 
την χορηγούμενη έκπτωση. 

ίϋ. Προκειμένου για Ε/Γ ακτοπλοϊκά πλοία όλης της 
χώρας το αντίτιμο του εισιτηρίου επί του ισχύοντος 
ναυλολογίου επιβατών, μειωμένο μετά την χορηγούμενη 
έκπτωση. 

Σε περίπτωση που μέρος της διαδρομής ή και ολό¬ 
κληρη η διαδρομή δεν εξυπηρετείται με τα παραπάνω 
συγκοινωνιακά μέσα, μπορεί να χρησιμοποιηθεί οποίο- 

δήποτε μέσο και το ποσό που θα καθοριστεί, από τις 
αρχές του άρθρου 5 της παρούσας, δεν μπορεί να υπερ- 
βεί το ποσό του αντιτίμου εισιτηρίου ή ναύλου που συ¬ 
νήθως καταβάλλεται για το φθηνότερο χρησιμοποιού¬ 
μενο μέσο της διαδρομής αυτής, σε συνάρτηση προς τις 
τοπικές κατά περίπτωση συνθήκες και ιδιαιτερότητες, 
οι οποίες λαμβάνονται υπόψη κατά τον καθορισμό του 
ποσού κάλυψης της διαδρομής αυτής. 

Επιτρέπεται η χρησιμοποίηση αεροπλάνου όπου αυτό 
επιβάλλεται, κατά την εκτίμηση των αρχών του παρό¬ 
ντος άρθρου και καταβάλλεται ποσό οδοιπορικών εξό¬ 
δων ίσο με το αντίτιμο του εισιτηρίου του αεροπλάνου. 

Άρθρο 6 

Διαδικασία καταβολής της αποζημίωσης αντιπροσώπων 
δικαστικής αρχής κτλ εντός Νομού 

1. Η Γενική Γραμματεία Πληροφοριακών Συστημάτων 
και Διοικητικής Υποστήριξης Υπουργείου Οικονομικών 
(Γ.Γ.Π.Σ. και Δ.Υ. ΥΠ.ΟΙΚ.) ορίζεται ως αρμόδια υπηρεσία 
για τη διενέργεια των μηχανογραφικών διαδικασιών 
καταβολής της αποζημίωσης για τη διενέργεια του δη¬ 
μοψηφίσματος στους δικαιούχους αντιπροσώπους της 
δικαστικής αρχής κτλ που διορίζονται εντός του νομού 
της έδρας τους και δεν θεωρείται δημόσιος υπόλογος, 
ενώ ευθύνεται μόνο για τυχόν λάθη κατά την επεξερ¬ 
γασία από δική της υπαιτιότητα. 

2. α) Απαραίτητη προϋπόθεση για την καταβολή της 
αποζημίωσης είναι η συμπλήρωση των εντύπων των 
Παραρτημάτων Ι-ΙΙΙ και η έγκαιρη αποστολή τους στη 
Γ.Γ.Π.Σ. και Δ.Υ. ΥΠ.ΟΙΚ. τα οποία αποτελούν αναπόσπα¬ 
στο μέρος της παρούσας απόφασης: 

ί) Παράρτημα I 

Η αίτηση του Παραρτήματος I συμπληρώνεται και υπο¬ 
γράφεται από τον αντιπρόσωπο της δικαστικής αρχής 
σε δύο αντίτυπα. Τα δύο αντίτυπα παραδίδονται μαζί με 
το σάκο και το λοιπό υλικό του δημοψηφίσματος στον 
αρμόδιο δικαστικό λειτουργό ο οποίος θέτει πάνω σε 
αυτά σφραγίδα και υπογραφή. Το ένα αντίτυπο υπο¬ 
βάλλεται στο πρωτοδικείο προκειμένου να αποσταλεί 
στη Γ.Γ.Π.Σ. και Δ.Υ. ΥΠ.ΟΙΚ., ενώ το δεύτερο αντίτυπο 
επιστρέφει στον αντιπρόσωπο της δικαστικής αρχής για 
να τηρηθεί στο προσωπικό του αρχείο. Στην αίτηση των 
αντιπροσώπων της δικαστικής αρχής θα περιλαμβάνο¬ 
νται και τα στοιχεία των Γραμματέων των Εφορευτικών 
Επιτροπών και των Διερμηνέων τουρκικής γλώσσας, 
όπου αυτοί έχουν οριστεί. 

Η αίτηση του Παραρτήματος I συμπληρώνεται, όπως 
ανωτέρω, από τον αναπληρωτή αντιπρόσωπο της δικα¬ 
στικής αρχής, στην περίπτωση που διοριστεί και εκτε- 
λέσει καθήκοντα τακτικού αντιπρόσωπου δικαστικού 
αρχής. 

Οι αντιπρόσωποι της δικαστικής αρχής στους οποίους 
προκαταβάλλονται τα οδοιπορικά έξοδα και η ημερήσια 
αποζημίωση, υποβάλλουν τα έντυπο της αίτησης του 
Παραρτήματος I αναγράφοντας ΜΟΝΟ τα στοιχεία του 
γραμματέα εφορευτικής επιτροπής και του διερμηνέα 
της τουρκικής γλώσσας, όπου ο τελευταίος έχει οριστεί 

ϋ) Παράρτημα II 

Η αίτηση του Παραρτήματος II συμπληρώνεται και 
υπογράφεται από τους εφόρους, τους αναπληρωτές 
εφόρους και τους αναπληρωτές αντιπροσώπους της 
δικαστικής αρχής από τον καθένα ξεχωριστά σε δύο 
αντίτυπα. Τα δύο αντίτυπα παραδίδονται στον έφορο 


της περιφέρειας, στην οποία οι ανωτέρω έχουν οριστεί 
να ασκήσουν τα καθήκοντά τους, μέχρι την επόμενη 
ημέρα της διεξαγωγής του δημοψηφίσματος. Ο έφο¬ 
ρος θέτει πάνω σε αυτά σφραγίδα και υπογραφή. Το 
ένα αντίτυπο υποβάλλεται στον έφορο προκειμένου να 
αποσταλεί στη Γ.Γ.Π.Σ. και Δ.Υ. ΥΠ.ΟΙΚ., ενώ το δεύτερο 
αντίγραφο επιστρέφεται στο δηλούντα για να τηρηθεί 
στο προσωπικό του αρχείο. 

Στην περίπτωση που αναπληρωτής αντιπρόσωπος της 
δικαστικής αρχής διοριστεί και εκτελέσει καθήκοντα 
τακτικού αντιπρόσωπου δεν συμπληρώνει την αίτηση 
του Παραρτήματος II. 

ίϋ) Παράρτημα III 

Το έντυπο της αίτησης του παραρτήματος III συμπλη¬ 
ρώνεται αποκλειστικά από τον έφορο. Η συμπλήρωση 
του εντύπου αφορά στις περιπτώσεις που ο έφορος 
κρίνει ότι ο αναπληρωτής έφορος ή ο δικαστικός αντι¬ 
πρόσωπος ή ο αναπληρωτής δικαστικός αντιπρόσωπος 
που εκτέλεσε μερικώς τα καθήκοντά του, δικαιούται 
μέρος της αποζημίωσης. 

Στη στήλη 7 του παραρτήματος ο έφορος συμπληρώ¬ 
νει τον αριθμό των ημερών αποζημίωσης, που κατά την 
κρίση του εφόρου δικαιούνται να λάβουν οι δικαιούχοι 
των προηγούμενων εδαφίων, και θα αντιστοιχούν στις 
ημέρες εκτέλεσης των καθηκόντων τους. Οι ημέρες 
αποζημίωσης ανά δικαιούχο, όπως θα συμπληρωθούν 
στο έντυπο III, δεν θα υπερβαίνουν τις ορισθείσες, κατά 
περίπτωση, ημέρες αποζημίωσης του άρθρου 3. 

Στις περιπτώσεις που καθήκοντα τακτικού εφόρου θα 
εκτελέσει με ορισμό ο αναπληρωτής έφορος, τότε την 
αίτηση του παραρτήματος III συμπληρώνει ο έφορος 
που τελικά άσκησε καθήκοντα τακτικού. 

Σε περίπτωση αναπλήρωσης εφόρου τότε ο αναπλη¬ 
ρωτής έφορος, που ορίστηκε και άσκησε καθήκοντα 
τακτικού, δύναται να συμπεριλάβει στην αίτηση του 
παραρτήματος III τον τακτικό έφορο που δεν εκτέλεσε 
πλήρως τα καθήκοντά του. 

Η αίτηση του Παραρτήματος III είναι συγκεντρωτική, 
και περιλαμβάνει όλα τα πρόσωπα της αρμοδιότητας 
του οικείου εφόρου που εμπίπτουν στα προηγούμενα 
εδάφια. 

Στην περίπτωση που δεν υπάρχουν πρόσωπα της 
αρμοδιότητας του οικείου εφόρου που εμπίπτουν στα 
προηγούμενα εδάφια το έντυπο του παραρτήματος III 
συμπληρώνεται με την λέξη «ΟΥΔΕΝ» και αποστέλλεται 
στη Γ.Γ.Π.Σ. και Δ.Υ. ΥΠ.ΟΙΚ. 

β) Τα Πρωτοδικεία της Χώρας αναλαμβάνουν να συ¬ 
γκεντρώσουν τα συμπληρωμένα έντυπα του Παραρτή¬ 
ματος I και οι έφοροι τα συμπληρωμένα έντυπα των 
Παραρτημάτων II και III. Τα έντυπα αποστέλλονται από 
τους ανωτέρω στη Γ.Γ.Π.Σ. και Δ.Υ. ΥΠ.ΟΙΚ. μέχρι τη 
Δευτέρα 13 Ιουλίου 2015 (ΥΠΟΥΡΓΕΙΟ ΟΙΚΟΝΟΜΙΚΩΝ, 
ΓΕΝΙΚΗ ΓΡΑΜΜΑΤΕΙΑ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ 
ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ ΥΠΟΥΡΓΕΙΟΥ ΟΙΚΟΝΟ¬ 
ΜΙΚΩΝ, ΥΠΟΨΗ: ΟΜΑΔΑΣ ΥΠΟΣΤΗΡΙΞΗΣ ΕΚΛΟΓΙΚΗΣ 
ΔΙΑΔΙΚΑΣΙΑΣ, Δ/νση: Χανδρή 1 και Θεσσαλονίκης, Τ.Κ. 
18346, Μοσχάτο). Η διαβίβαση των συμπληρωμένων και 
υπογεγραμμένων εντύπων των παραρτημάτων I, II και III 
θα γίνει με την φυσική μεταφορά από τα πρωτοδικεία 
και τους εφόρους στη Γ.Γ.Π.Σ. και Δ.Υ. ΥΠ.ΟΙΚ. Η Γ.Γ.Π.Σ. 
και Δ.Υ. ΥΠ.ΟΙΚ. αναλαμβάνει την επεξεργασία των στοι¬ 
χείων του περιεχομένου των υποβληθεισών εντύπων και 
την εισαγωγή τους στο πληροφοριακό σύστημα. 



14518 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Κατόπιν ειδοποίησής τους με ανακοίνωση που θα 
αναρτηθεί στον ιστότοπο της Γ.Γ.Π.Σ. και Δ.Υ. ΥΠ.ΟΙΚ. 
οι δικαιούχοι, ο καθένας ξεχωριστά, συμπληρώνουν και 
υποβάλλουν ηλεκτρονική αίτηση για την καταβολή της 
αποζημίωσης μέσω εφαρμογής στον δικτυακό τόπο 
\λλλλλ/.93Ι5.9γ χρησιμοποιώντας τους προσωπικούς κω¬ 
δικούς ΙαχίεηοΙ. Στην αίτηση αυτή θα συμπληρωθεί ο 
Διεθνής Αριθμός Τραπεζικού Λογαριασμού (ΙΒΑΝ) στον 
οποίο θα γίνει η κατάθεση της αποζημίωσης καθώς και 
άλλα στοιχεία ταυτοποίησης. Η πληρωμή της αποζημί¬ 
ωσης γίνεται με πίστωση στον τραπεζικό λογαριασμό 
του δικαιούχου που δηλώθηκε. 

3. Η αποζημίωση καταβάλλεται εφάπαξ, μετά την 
κατά τα ανωτέρω ηλεκτρονική αίτηση του δικαιούχου, 
κατόπιν διασταύρωσης των δηλούμενων στην αίτηση 
στοιχείων από τη Γ.Γ.Π.Σ. και Δ.Υ. ΥΠ.ΟΙΚ. 

4. Η Γ.Γ.Π.Σ. και Δ.Υ. ΥΠ.ΟΙΚ. επεξεργάζεται τα στοι¬ 
χεία του περιεχομένου των υποβληθέντων εντύπων, τα 
διασταυρώνει με άλλα στοιχεία που έχει στη διάθεση 
της και στη συνέχεια δημιουργεί: 

ί) Αναλυτική κατάσταση δικαιούχων σε έντυπη και 
ηλεκτρονική μορφή, η οποία περιλαμβάνει τα πλήρη 
στοιχεία των δικαιούχων (ονοματεπώνυμο, πατρώνυμο, 
ταχυδρομική διεύθυνση, Α.Φ.Μ.) τον αριθμό τραπεζικού 
λογαριασμού σε μορφή ΙΒΑΝ, το αντίστοιχο πιστωτικό 
ίδρυμα στο οποίο τηρείται ο λογαριασμός και το δικαι¬ 
ούμενο ποσό αποζημίωσης. Η ηλεκτρονική μορφή της 
κατάστασης αυτής είναι επεξεργάσιμη από την εταιρία 
«Διατραπεζικά συστήματα Α.Ε.» (ΔΙΑΣ Α.Ε.) προς την 
οποία και διαβιβάζεται. 

ϋ) Συγκεντρωτική κατάσταση δικαιούχων σε ηλεκτρο¬ 
νική μορφή που περιλαμβάνει το συνολικό ποσό της 
αποζημίωσης, ολογράφως και αριθμητικούς, ανά τράπεζα 
ή πιστωτικό ίδρυμα. 

5. Η ανωτέρω συγκεντρωτική κατάσταση αποστέλ- 
λεται στην 24η Διεύθυνση Λογαριασμών του Δημοσίου 
του Γενικού Λογιστηρίου του Κράτους (Γ.Λ.Κ.), η οποία 
εκδίδει, βάσει αυτής, ειδική εντολή προς την Τράπεζα 
της Ελλάδος για χρέωση του λογαριασμού του Δημο¬ 
σίου 200 «Ελληνικό Δημόσιο -Συγκέντρωση Εισπράξεων 
-Πληρωμών» με πίστωση των τραπεζικών λογαριασμών 
των οικείων τραπεζών ή πιστωτικών ιδρυμάτων, μέσω 
των οποίων διενεργούνται οι πληρωμές των δικαιούχων. 
Η ανωτέρω εντολή κοινοποιείται στη Γ.Γ.Π.Σ. και Δ.Υ. 
ΥΠ.ΟΙΚ., στη Διεύθυνση Οικονομικών Υπηρεσιών Κ.Υ. του 
ΥΠ.ΕΣ και Δ.Α. και στη ΔΙΑΣ Α.Ε. 

6 α) Οι σχετικές για την πληρωμή της αποζημίωσης 
για τη διενέργεια του δημοψηφίσματος πιστώσεις είναι 
εγγεγραμμένες στον προϋπολογισμό του Υπουργείου 
Εσωτερικών και Δ.Α., υπό τον ειδικό φορέα 07-130 «ΧΡΗ¬ 
ΜΑΤΟΔΟΤΗΣΗ ΠΟΛΙΤΙΚΩΝ ΚΟΜΜΑΤΩΝ - ΕΚΛΟΓΕΣ» και 
ΚΑΕ 5262 «ΟΔΟΙΠΟΡΙΚΑ ΑΠΟΖΗΜΙΩΣΗ ΚΑΙ ΕΞΟΔΑ ΚΙΝΗ¬ 
ΣΗΣ ΠΡΟΣΩΠΩΝ ΠΟΥ ΑΣΧΟΛΟΥΝΤΑΙ ΜΕ ΤΙΣ ΕΚΛΟΓΕΣ». 

β) Για την πληρωμή της αποζημίωσης για τη διενέρ¬ 
γεια του δημοψηφίσματος, η ειδική εντολή πληρωμής 
της παραγράφου 5 του παρόντος άρθρου επέχει θέση 
απόφασης ανάληψης υποχρέωσης. 

7. α) Η εμφάνιση των σχετικών πληρωμών στη δημόσια 
ληψοδοσία πραγματοποιείται με την έκδοση συμψη- 
φιστικών χρηματικών ενταλμάτων από την Υπηρεσία 
Δημοσιονομικού Ελέγχου στο Υπουργείο Εσωτερικών 
και Δ.Α. 

β) Δικαιολογητικά για την έκδοση των σχετικών χρη¬ 
ματικών ενταλμάτων ορίζονται τα ακόλουθα: 


ί) Απόφαση του Υπουργού Εσωτερικών και Δ.Α. για 
την έκδοση του συμψηφιστικού χρηματικού εντάλματος, 
που εκδίδεται με μέριμνα της Διεύθυνσης Οικονομικών 
Υπηρεσιών Κ.Υ του ΥΠ.ΕΣ. και Δ.Α. 

ϋ) Συγκεντρωτική κατάσταση της παραγράφου 4 ϋ) 
του παρόντος άρθρου. 

ιϋ) Αντίγραφα της ειδικής εντολής προς την Τράπεζα 
της Ελλάδος και της αναγγελίας της Τράπεζας για τη 
χρέωση του λογαριασμού 200. 

ίν) Αναλυτική κατάσταση της παραγράφου 4 ί) του 
παρόντος άρθρου με τους δικαιούχους στους οποίους 
καταβλήθηκε η αποζημίωση, από τις οικείες τράπεζες 
ή πιστωτικά ιδρύματα. 

8. Η Δ24-Διεύθυνση Λογαριασμών του Δημοσίου, οι 
συμβαλλόμενες τράπεζες και τα λοιπά πιστωτικά ιδρύ¬ 
ματα δε θεωρούνται δημόσιοι υπόλογοι και ευθύνονται 
μόνο για τυχόν λάθη από δική τους υπαιτιότητα. 

9. Η δαπάνη για την καταβολή της αποζημίωσης για 
τη διενέργεια του δημοψηφίσματος δεν υπόκειται στον 
προληπτικό έλεγχο του Ελεγκτικού Συνεδρίου. 

10. Αρμόδια υπηρεσία για το μηχανογραφικό έλεγχο 
των δηλούμενων με την κατά την παρ. 2 του παρόντος 
άρθρου ηλεκτρονική αίτηση στοιχείων είναι η Γ.Γ.Π.Σ. 
και Δ.Υ. ΥΠ.ΟΙΚ. Κατόπιν της υποβολής της αίτησης, 
μέσω του Πληροφοριακού Συστήματος της Γ.Γ.Π.Σ. και 
Δ.Υ. ΥΠ.ΟΙΚ. γίνεται διασταύρωση και εκκαθάριση όλων 
των δηλώσεων. Σε περίπτωση που η αίτηση γίνει απο¬ 
δεκτή καθορίζεται το ακριβές ποσό της αποζημίωσης. 
Σε περίπτωση που η αίτηση απορριφθεί παραπέμπεται 
προς έλεγχο σύμφωνα με τις παραγράφους 11,12 και 14 
του παρόντος άρθρου. 

ΙΙ.ι.) Σε περίπτωση που σε κάποιο δικαιούχο δεν κατα¬ 
βληθεί μέρος ή το σύνολο της δικαιούμενης αποζημίω¬ 
σης ο ενδιαφερόμενος ενημερώνει σχετικά τη Διεύθυν¬ 
ση Οικονομικών Κ.Υ. του ΥΠ.ΕΣ. και Δ.Α. και καταθέτει 
αίτηση ελέγχου του φακέλου με συνημμένα τα κάτωθι 
δικαιολογητικά: 

α) Προκειμένου για τους αντιπροσώπους της δικα¬ 
στικής αρχής: 

αα) Επικυρωμένο αντίγραφο του διορισμού τους, 
αβ) Βεβαίωση της εφορευτικής επιτροπής για την 
εκτέλεση των καθηκόντων τους ή επικυρωμένο αντί¬ 
γραφο της απόδειξης παράδοσης του σάκου του δη¬ 
μοψηφίσματος στο αρμόδιο Πρωτοδικείο. 

αγ) Το αντίτυπο της αίτησης του παραρτήματος I της 
παραγράφου 2α του παρόντος άρθρου. 

αδ) Έγγραφο δημόσιας αρχής που να αναγράφεται ο 
Α.Φ.Μ του δικαιούχου. 

β) Προκειμένου για τους αναπληρωτές των αντιπρο¬ 
σώπων δικαστικής αρχής: 
βα) Επικυρωμένο αντίγραφο διορισμού τους και 
ββ) Βεβαίωση του οικείου εφόρου των δικαστικών 
αντιπροσώπων, στην οποία να αναφέρεται ο αριθμός 
των ημερών, κατά τις οποίες είχαν τεθεί στη διάθεση 
του εφόρου. 

βγ) Το αντίτυπο της αίτησης του παραρτήματος II της 
παραγράφου 2α του παρόντος άρθρου 
βδ)Έγγραφο δημόσιας αρχής που να αναγράφεται ο 
Α.Φ.Μ του δικαιούχου. 

γ) Προκειμένου για τους εφόρους και τους αναπλη¬ 
ρωτές αυτών: 

γα) Επικυρωμένο αντίγραφο του διορισμού τους, 
γβ) Το αντίτυπο της αίτησης του παραρτήματος II της 
παραγράφου 2α του παρόντος άρθρου. 

γγ)Έγγραφο δημόσιας αρχής που να αναγράφεται ο 
Α.Φ.Μ του δικαιούχου. 

δ) Προκειμένου για γραμματείς εφορευτικών επιτρο¬ 
πών: 

δα) η βεβαίωση της εφορευτικής επιτροπής, ή του 
αντιπροσώπου της δικαστικής αρχής, με την οποία βε¬ 
βαιώνεται η πρόσληψή τους και η εκτέλεση των καθη¬ 
κόντων τους. 

δβ) Έγγραφο δημόσιας αρχής που να αναγράφεται ο 
Α.Φ.Μ του δικαιούχου. 

μ) Σε περίπτωση που μετά από τον έλεγχο της πα¬ 
ραγράφου ΙΙ.ί) προκύψει υποχρέωση καταβολής ανα¬ 
δρομικών διαφορών ή επιπλέον ποσών από αυτά που 
καταβλήθηκαν αρχικά, η καταβολή πραγματοποιείται 
από το ΥΠ.ΕΣ. και Δ.Α. με Τακτικό Χρηματικό Ένταλμα. 

12. α.) Αρμόδια υπηρεσία για τη συγκέντρωση των 
απαιτούμενων δικαιολογητικών - όπου απαιτείται -και 
τη διενέργεια του ελέγχου της συνδρομής των δηλού- 
μενων με την αίτηση προϋποθέσεων ορίζεται το ΥΠ.ΕΣ. 
και Δ.Α./Διεύθυνση Οικονομικών Υπηρεσιών Κ.Υ. 

β) Το ΥΠ.ΕΣ. και Δ.Α. είναι επίσης αρμόδιο να διενεργεί 
δειγματοληπτικό έλεγχο της συνδρομής των δηλούμε- 
νων με την αίτηση στοιχείων. 

γ) Το ΥΠ.ΕΣ. και Δ.Α. δικαιούται να ζητήσει οποιο- 
δήποτε δικαιολογητικό στοιχείο κρίνει σκόπιμο από 
τον δικαιούχο, καθώς και από οποιαδήποτε δημόσια 
ή δημοτική αρχή ή Ν.Π.Δ.Δ. ή Οργανισμό ή Ίδρυμα, τα 
οποία υποχρεούνται σε άμεση παροχή των σχετικών 
στοιχείων. 

δ) Το ΥΠ.ΕΣ. και Δ.Α. μπορεί να ορίσει στον ενδιαφε¬ 
ρόμενο προθεσμία ενός (1) μήνα για την υποβολή τυχόν 
αρχικών ή συμπληρωματικών δικαιολογητικών που θα 
του ζητηθούν. Σε περίπτωση που παρέλθει άπρακτη η 
προθεσμία, το ΥΠ.ΕΣ. και Δ.Α. επιλαμβάνεται της εξέ¬ 
τασης της υπόθεσης με βάση τα δικαιολογητικό που 
υπάρχουν στο φάκελο. 

13. Σε περίπτωση παραπομπής, κατά τα ανωτέρω, αί¬ 
τησης για έλεγχο κατόπιν υποβολής δικαιολογητικών, 
η καταβολή της αποζημίωσης δύναται να αναστέλλεται 
μέχρι την ολοκλήρωση του ελέγχου. 

14. Το ΥΠ.ΕΣ. και Δ.Α. μετά τον έλεγχο του φακέλου, 
καταρτίζει πόρισμα ελέγχου. Σε περίπτωση που κριθεί 
ότι η αίτηση πρέπει να γίνει αποδεκτή συμπληρώνεται 
το Παράρτημα III το οποίο και αποστέλλεται προς τη 
Γ.Γ.Π.Σ. και Δ.Υ. ΥΠ.ΟΙΚ. προκειμένου να ολοκληρωθεί η 
καταβολή της αποζημίωσης σύμφωνα με τη διαδικασία 
των παραγράφων 4 και 5 του παρόντος άρθρου. 

Αρθρο 7 

Διαδικασία και δικαιολογητικό καταβολής 
αποζημίωσης και οδοιπορικών εξόδων αντιπροσώπων 
κτλ εκτός νομού 

α. Η καταβολή της ημερήσιας αποζημίωσης καθώς και 
των οδοιπορικών εξόδων που προκαταβάλλονται θα 
πραγματοποιηθεί από τα τοπικά υποκαταστήματα της 
Τράπεζας Πειραιώς Α.Ε. σε μετρητά με την κατάθεση 
από τους δικαιούχους των εξής δικαιολογητικών: 

ί. Του πρωτοτύπου εγγράφου του διορισμού τους, 
κρατώντας οι ίδιοι ακριβές αντίγραφο αυτού, 

ϋ. Της πρωτότυπης απόφασης που προβλέπεται στην 
παρ. α του άρθρου 5 

μι. Την επίδειξη του Δελτίου Αστυνομικής Ταυτότητας 
και τη γνωστοποίηση του Αριθμού Φορολογικού Μητρώ¬ 


ου του δικαιούχου. Σε περίπτωση λανθασμένου Α.Φ.Μ. 
η Τράπεζα Πειραιώς δεν επιτρέπεται να καταβάλει στο 
δικαιούχο την αποζημίωση. 

β. Για την πληρωμή των προαναφερόμενων δαπανών 
εκδίδεται από την Υ.Δ.Ε. στο ΥΠ.ΕΣ. και Δ.Α. Χρηματι¬ 
κό Ένταλμα Προπληρωμής σύμφωνα με τις κείμενες 
δημοσιολογιστικές διατάξεις [Ν. 4270/2014 (Α' 143) και 
Π.δ. 136/1998 (Α' 107)] με πρώτο υπόλογο την Τράπεζα 
Πειραιώς ΑΈ. και δεύτερο υπόλογο υπάλληλο του ΥΠ.ΕΣ. 
και Δ.Α. σύμφωνα με τις κείμενες διατάξεις. 

γ. Γ ια την έκδοση και απόδοση λογαριασμού του σχε¬ 
τικού ΧΕΠ υποβάλλονται τα ακόλουθα δικαιολογητικό: 
ί. Γ ια την έκδοση του ΧΕΠ. 

Ι.Αντίγραφο απόφασης ανάληψης υποχρέωσης του 
αρμοδίως εξουσιοδοτημένου οργάνου 
2. Απόφαση έκδοσης ΧΕΠ. 
ϋ. Γ ια την απόδοση του Λογαριασμού 
Ι.Συγκεντρωτική κατάσταση πληρωμής σε δύο (2) αντί¬ 
γραφα που συντάσσεται από την Τράπεζα Πειραιώς 
Α.Ε. και περιλαμβάνει κατά στήλη ι) στοιχεία δικαιού¬ 
χου (ονοματεπώνυμο, πατρώνυμο, Αριθμό Φορολογικού 
Μητρώου (Α.Φ.Μ.), Αριθμού Δελτίου Ταυτότητας) ιι) δι¬ 
καιούμενο ποσό 

2. Το πρωτότυπο έγγραφο του διορισμού τους, 

3. Η πρωτότυπη απόφαση που προβλέπεται στην παρ. 
α του άρθρου 5, με την ένδειξη ΕΞΟΦΛΗΘΗ από την 
πληρώτρια Τράπεζα. 

δ. Η καταβολή της αποζημίωσης στους δικαιούχους 
θα πραγματοποιηθεί μέσω της Τράπεζας Πειραιώς Α.Ε. 
έως την 10η Ιουλίου 2015 ημέρα Παρασκευή. Πέραν της 
ημερομηνίας αυτής η αποζημίωση θα καταβάλλεται με 
τη διαδικασία του Τακτικού Χρηματικού Εντάλματος. 

ε. Οι αναπληρωτές δικαστικοί αντιπρόσωποι, που 
προπληρώθηκαν από την Τράπεζα Πειραιώς, και στη 
συνέχεια διορίστηκαν από τον έφορο τακτικοί δικαστι¬ 
κοί αντιπρόσωποι δικαιούνται επιπλέον αποζημίωση η 
οποία θα τους καταβληθεί από το Υπουργείο Εσωτερι¬ 
κών και Δ.Α με τη διαδικασία του Τακτικού Χρηματικού 
Εντάλματος. 

Άρθρο 8 

Βοηθός τακτικού Αντιπροσώπου 

Σε περίπτωση, που κατόπιν παραγγελίας του οικεί¬ 
ου εφόρου, αναπληρωτής δικαστικός αντιπρόσωπος 
κληθεί να συνδράμει τακτικό δικαστικό αντιπρόσωπο 
ως βοηθός, η αποζημίωση του τελευταίου δεν διαφο¬ 
ροποιείται από την ορισθείσα, κατά περίπτωση, στα 
άρθρα 2 και 3 αποζημίωση του αναπληρωτή δικαστικού 
αντιπροσώπου. 

Άρθρο 9 

Μη εκτέλεση καθηκόντων 

α. Μη εκτέλεση καθηκόντων αντιπροσώπων δικαστι¬ 
κής αρχής κ,λ.π που έχουν προεισπράξει την αποζημί¬ 
ωσή και τα οδοιπορικά έξοδα. 

Οι έφοροι, οι αντιπρόσωποι της δικαστικής αρχής κ.λπ. 
που θα προεισπράξουν την αποζημίωση και τα οδοιπορι¬ 
κά έξοδα που προβλέπονται, με την παρούσα, πλην όμως 
δεν θα εκτελέσουν τα καθήκοντά τους λόγω ασθένειας 
τους ή για οποιοδήποτε άλλο νόμιμο λόγο, υποχρεού- 
νται, εκτός από τη σχετική δήλωση που θα κάνουν στον 
αρμόδιο έφορο ή Εισαγγελέα των Εφετών, να υποβάλουν 

στο Υπουργείο Εσωτερικών και Δ.Α., (Δ/νση Οικονομικών 
Υπηρεσιών Κ.Υ.), τα παρακάτω κατά περίπτωση δικαι- 
ολογητικά: 

ί. Μη μετάβαση 

Σε περιπτώσεις που Δικαστικοί Αντιπρόσωποι της δι¬ 
καστικής αρχής κ.λπ. δεν θα μεταβούν να εκτελέσουν 
τα καθήκοντά τους, υποχρεούνται να επιστρέφουν το 
ποσό που εισέπραξαν στην Δημόσια Οικονομική Υπηρε¬ 
σία της έδρας ή του τόπου διαμονής και να υποβάλουν 
στο Υπουργείο Εσωτερικών και Δ.Α. (Δ/νση Οικονομικών 
Υπηρεσιών Κ.Υ.) το τριπλότυπο είσπραξης με αναφορά 
τους μέσα σε δέκα (10) ημέρες το αργότερο από την 
ημέρα διενέργειας του δημοψηφίσματος. 

Επίσης, όμοια αναφορά υποχρεούνται να υποβάλουν 
στον Εισαγγελέα που εξέδωσε την δικαστική αποζημίωση 
στην οποία θα αναφέρεται και ο αύξων αριθμός αυτής. 

Μετά την πάροδο της παραπάνω προθεσμίας με 
απόφαση του Υπουργού Εσωτερικών και Δ.Α. θα κατα¬ 
λογίζεται σε βάρος τους το ποσό εντόκως. 

μ. Μετάβαση και μη εκτέλεση καθηκόντων 

Σε περιπτώσεις που Δικαστικοί Αντιπρόσωποι της 
δικαστικής αρχής κ.λπ. μεταβούν στα εκλογικά τμήμα¬ 
τα που διορίστηκαν αλλά δεν εκτελέσουν καθήκοντα 
υποχρεούνται να προσκομίσουν: 

1. Τις αποδείξεις πληρωμής εισιτηρίων κ.λπ. μετάβασης 
και επιστροφής στην έδρα τους και 

2. Τριπλότυπο κατάθεσης του υπόλοιπου ποσού στην 
οικεία ΔΟΥ μετά την αφαίρεση του ποσού που αντι¬ 
στοιχεί για (α) αποζημίωση δύο ημερών και (β) του πα¬ 
ραπάνω αντιτίμου των εισιτηρίων. 

ϋί. Μετάβαση και μη εκτέλεση καθηκόντων λόγω ασθέ¬ 
νειας. 

Σε περιπτώσεις που Δικαστικοί Αντιπρόσωποι της δι¬ 
καστικής αρχής κ.λπ μεταβούν στα εκλογικά τμήματα 
που διορίστηκαν, πλην όμως λόγω ασθένειας τους δεν 
μπόρεσαν να εκτελέσουν τα καθήκοντά τους υποχρε- 
ούνται να προσκομίσουν: 

1. Γνωμάτευση του θεράποντος ιατρού για το είδος 
της ασθένειας και τις απαιτούμενες ημέρες θεραπείας. 

2. Απόδειξη πληρωμής των εισιτηρίων μετάβασης από 
την έδρα τους στο εκλογικό τμήμα στο οποίο διορί¬ 
στηκαν και επιστροφής από αυτό στην έδρα τους και 

3. Τριπλότυπο κατάθεσης του ποσού που απομένει 
μετά την αφαίρεση του ποσού που αντιστοιχεί (α) για 
αποζημίωση τόσων ημερών όσες οι ημέρες ασθένειας 
του και (β) του παραπάνω αντιτίμου των εισιτηρίων. 

Σε περίπτωση που τα ανωτέρω, κατά περίπτωση δι- 
καιολογητικά, δεν κατατεθούν στο Υπουργείο Εσωτε¬ 
ρικών και Δ.Α. το ποσό θα καταλογίζεται σε βάρος του 
ανοικείως λαβόντος ως αχρεωστήτως εισπραχθέν. 


β. Μερική εκτέλεση καθηκόντων αντιπροσώπων δικα¬ 
στικής αρχής κ.λ.π εντός νομού 
Στους εφόρους, δικαστικούς αντιπρόσωπους κτλ που 
έχουν διορισθεί εντός του νομού που υπηρετούν και 
εκτελέσουν μόνο μερικώς τα καθήκοντά τους λόγω 
ασθένειας ή για οποιοδήποτε άλλο νόμιμο λόγο, ο οι¬ 
κείος έφορος, σύμφωνα με την κρίση του, συμπληρώνει 
την αίτηση του παραρτήματος III με τις ημέρες αποζημί¬ 
ωσης, που τους αναλογούν, όπως αναφέρεται και στην 
παράγραφο 2α του άρθρου 6 της παρούσης. 

Αρθρο 10 
Αναφορά εφόρων 

Οι έφοροι των δικαστικών αντιπροσώπων υποχρεού- 
νται να γνωστοποιήσουν στο Υπουργείο Εσωτερικών και 
Δ.Α. (Δ/νση Οικονομικών Υπηρεσιών Κ.Υ.), την επομένη 
του δημοψηφίσματος εγγράφως: 

α) Προκειμένου για τους δικαστικούς αντιπροσώπους, 
τακτικούς ή αναπληρωματικούς, που δεν μετέβησαν στα 
εκλογικά τμήματα, στα οποία διορίστηκαν, το ονομα¬ 
τεπώνυμο, τον Αριθμό Φορολογικού Μητρώου (Α.Φ.Μ.), 
την ιδιότητά τους και τη διεύθυνση της κατοικίας τους. 

β) Προκειμένου για τους αναπληρωτές δικαστικών 
αντιπροσώπων που δεν χρησιμοποιήθηκαν, το ονοματε¬ 
πώνυμο τον Αριθμό Φορολογικού Μητρώου (Α.Φ.Μ.), και 
την ιδιότητά τους, την ημέρα και ώρα που εμφανίστηκαν 
σ' αυτούς και το λόγο της μη χρησιμοποίησής τους. 

Αρθρο 11 

Καταλογισμός αχρεωστήτως καταβληθέντων ποσών 
και επιβολή προστίμων 

α. Σε περίπτωση κατά την οποία το ποσό που κατα¬ 
βλήθηκε για οδοιπορικά έξοδα ή για ημερήσια αποζη¬ 
μίωση ή και για τα δύο είναι μεγαλύτερο από το ποσό 
που απαιτείται με τα φθηνότερα μέσα συγκοινωνίας για 
τη διαδρομή που διανύθηκε ή για την εκτέλεση των κα¬ 
θηκόντων τους, με απόφαση του Υπουργού Εσωτερικών 
και Δ.Α. διατάσσεται η βεβαίωση του επί πλέον χρημα¬ 
τικού ποσού που καταβλήθηκε ως δημόσιου εσόδου, σε 
βάρος αυτού που έλαβε το επί πλέον ποσό. 

β. Με την επιφύλαξη τυχόν προστίμων που προβλέ- 
πονται από άλλες διατάξεις, στα φυσικά πρόσωπα που 
δηλώνουν ψευδή στοιχεία, επιβάλλονται οι κυρώσεις 
που προβλέπονται από την κείμενη νομοθεσία σε πε¬ 
ρίπτωση υποβολής ψευδούς δηλώσεως. 

γ. Τυχόν αχρεωστήτως καταβληθέντα ποσά καταλογί¬ 
ζονται σε βάρος του ανοικείως λαβόντος, με απόφαση 
του Υπουργού Εσωτερικών και Δ.Α. ή του νομίμως εξου¬ 
σιοδοτημένου από αυτόν οργάνου και εισπράττονται 
κατά τις διατάξεις του ΚΕΔΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουνίου 2015 

οι ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΒΟΥΤΣΗΣ ΔΗΜΗΤΡΙΟΣ ΜΑΡΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοωή: 

• Για τα Φ.Ε.Κ. από 1 έως 16 σελίδες σε 1 ί προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.= 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Π11ρ=//νννννν.θ1.9ΐ· - β-πιαΜ; ννθόιτΐ33ΐθΐ·.β1@θ1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































